Toți românii care stau la bloc, dar și cei care stau la curte au de respectat anumite reguli destul de clare. Puține persoane țin cont însă de ele, astfel că în anumite situații se pot alege cu amenzi usturătoare.
Fiecare persoană, indiferent că locuiește la casă ori la bloc trebuie să respecte legea. Într-adevăr, în unele cazuri, regulile pot fi diferite. Spre exemplu, românii care stau la bloc au Asociația de Proprietari care se ocupă de mai multe aspecte importante.
Chiar și așa, sunt anumite reguli care nu sunt cunoscute de toată lumea. Exemplu este chiar ceea ce o să vorbim mai jos. O banală greșeală poate atrage o amendă uriașă, astfel că oricine trebuie să o evite.
Un caz de acest fel deja s-a petrecut. Autoritatea Națională de Supraveghere a Prelucrării Datelor cu Caracter Personal (ANSPDCP) a aplicat o amendă de 2.486,2 lei, adică aproximativ 500 de euro, unei asociații de proprietari.
Care a fost motivul? Se pare că Asociația de proprietari respectivă nu a respectat GDPR. Ce greșeală s-a comis? Pe un grup de WhatsApp a apărut un document care conținea date personale.
Cu alte cuvinte, pe grupul respectiv de WhatsApp, asociația de proprietari a trimis o notificare în care erau incluse mai multe date personale. Printre acestea se numără prenumele, numele, dar și adresa de domiciliu ale unei locatare.
Aceasta a solicitat informații despre funcționarea asociației, însă răspunsul Asociației nu a fost cel dorit. Cu alte cuvinte, a fost încălcat dreptul persoanei respective în ceea ce privește prelucrarea datelor personale.
Ce trebuie să știe neapărat toți românii care stau la bloc? Că un astfel de lucru este complet interzis și este sancționat ca atare. Prelucrarea datelor cu caracter personal și încălcarea GDPR fără acordul unei persoane nu este tocmai legală.
Ce s-a întâmplat mai departe în acest caz? Asociația respectivă a mai primit de la ANSPDCP și o serie de măsuri corective. Pe lângă amendă, a fost nevoie de transmiterea unui răspuns scris la cererea locatarei respective.
Totodată, asociația a mai fost nevoită să se ocupe și de asigurarea conformității cu principiile RGPD în prelucrarea datelor personale. Pentru cei care nu știu, situații de acest tip au început să fie din ce în ce mai frecvente.
Mai exact, nu puține sunt cazurile în care diferite asociații de proprietari se confruntă cu acuzații de încălcare a RGPD. Exemplu este afișarea neautorizată a datelor personale la aviziere, ori utilizarea necorespunzătoare a sistemelor de supraveghere video.